केही कट्टरपन्थी बौद्ध समूहले मुसलमानहरूमाथि जबरजस्ती धर्म परिवर्तन गराउने र बौद्ध मठलाई नोक्सान पुर्याएको आरोप लगाएका छन्। गत दुई महिनाभित्र गालमा मुसलमानहरूको स्वामित्वमा रहेका कम्पनी तथा मस्जिदहरूमा आक्रमणका २० भन्दा धेरै घटना भइसकेका छन्। सन् २०१४ मा कट्टरपन्थी बौद्ध गुटले तीन मुसलमानको हत्या गरेका थिए। त्यसपछि गालमा दंगा भड्केको थियो। सन् २०१३ मा राजधानी कोलम्बोमा बौद्ध गुरुहरूकै नेतृत्वमा एक भिडले एउटा लुगा पसलमा आक्रमण गरेको थियो। उक्त कपडाको पसल एक मुस्लिमको थियो र आक्रमणमा कम्तीमा ७ जना घाइते भएका थिए। श्रीलंकाको आवादी २ करोड १० रहेको छ र त्यसमा ७० प्रतिशत बौद्ध र ९ प्रतिशत मुसलमान रहेका छन्। सन् २००९ मा सेनाको हातबाट तमिल विद्रोहीको हारपछि श्रीलंकाका मुस्लिम समुदाय सत्ताबाट टाढै बसेका छन्।
